google/wiki40b huggingface dataset:
Vilhelm den gamle

Vilhelm den gamle eller William Senex (død 1168) var en prelat på 1100-tallet som har siden blitt regnet som den mest berømte biskop på Orknøyene.
Selv om opplysningene om hans opprinnelse er uklare i detaljene er det sagt at han var en «klerk fra Paris». Den norrøne sagatradisjonen hevder at han Vilhelm hadde vært biskop i 66 år da han døde i 1168, noe som betyr at han ble innviet som biskop en gang rundt 1102. Det er ingen samtidige bevis på hans bispeverdighet før et brev fra pave Honorius II i 1128, skjønt selv da nevnes ikke navnet Vilhelm uttrykkelig, men heller kun at en biskop holdt bispesetet på samme tid som en annen påstått utnevnt biskop, Radulf Novell. Vilhelm den gamle var i alle fall til stede i 1135 under jarledømmet til Pål Håkonsson.
Biskop Vilhelm den gamle var en av de som i stor grad fremmet helgenkulten til sankt Magnus Orknøyjarl, og skal selv ha gjort seg til vitne for en del mirakuløse hendelser posthum fra den tidligere jarlen. Vilhelm fikk relikviene til sankt Magnus overført til Kirkwall. Han fikk fastsatt at bispesetet ble på dette stedet og med støtte fra jarl Ragnvald Kale Kollson begynte han reisningen av ny katedral her. Det var antagelige av disse grunnene at Vilhelm ble husket i den senere tradisjonen på Orknøyene, både i sagaene og geistlige nedtegnelser som den grunnleggende biskop av Orknøyene. Den første biskop av Orknøyene regnes dog Henrik av Lund (død 1066).
Sammen med jarl Ragnvald og Erling Skakke dro Vilhelm den gamle i årene 1151 og 1153 på pilegrimsreise eller korstog til Det hellige land. I årene 1153–1154 kom Orknøyenes bispedømme endelig inn under hjemlandet Norge, og ikke underlagt et fremmed land som York erkebispedømme i England eller St Andrews i Skottland. Det skjedde da pavens legat Nicholas Breakspear kom til Norge for å godkjenne det nye Nidaros erkebispedømme (tidligere bispedømme). Bishop William died in 1168.
Vilhelm ble gravlagt i St. Magnuskatedralen i Kirkwall.
Sanshui

Sanshui (kinesisk: 三水区; pinyin: Sānshuǐ Qū, jyutping: Saam1seoi2 Keoi1) er et bydistrikt i provinsen Guangdong i Folkerepublikken Kina. Det ligger under byprefekturet Foshan. Tidligere var Sanshui en selvstendig by i Kina. Befolkningen var på 386 312 innbyggere i 1999.

Navnet

Sanshui ligger der elvene Bei Jiang (北江, nord-elven) og Sui Jiang (绥江, elven Sui) munner ut i Xi Jiang (西江 , vest-elven), som ikke langt nedenfor – ved Guangzhou – blir til Perlefloden; navnet Tre floder (Sanshui) begrunnes av denne geografiske beliggenhet.
Navnet er tidligere også blitt romanisert annerledes: Postal Map romanization var Samshui, en annen måte var San-shwuy Heen.

Historie

Arkeologiske funn flere steder i området bevitner at det var menneskelig bosetting i det som nå er storkommunen Baini (白坭鎮) i Sanshui-distriktet allerede rundt 1000 år f.Kr.  
Småbyen ble med tiden fylkessete for fylket av samme navn. Den ble elevert til bystatus innen den ble innlemmet i Foshan.
Sanshui, da ment som sentralbyen ved elvemøtet, ble åpnet som traktathavn i 1897 i pakt med en av de ulikeverdige traktater mellom Storbritannia og Qing-Kina.
Et flertall av de såkalte sansui women som i 1920- til 1940-årene kom fra Guangdong til Malaya og Singapore for å lete etter arbeide i bygg eller industri. Deres harde arbeidsinnsats bidro til utviklingen av de britiske Straits Settlements, både som kolonier og som de nye nasjoner Singapore og Malaysia. Samsui women gjorde arbeide lignende som coolies men var mer uavhengige.

Næringsliv

Sanshui har ressurser som olje og naturgass, kull, oljeskifer, gips, kalkstein, mergel, aluminiumoksid, kvartssand og steinsalter. I skogene vokser silkebomulls-, banyan- og kamfertrær, og planter som benyttes innen tradisjonell kinesisk medisin. Her er det også ville dyr, som for eksempel villsvin og harer.
Sanshui er for Guangzhou og hele regionen en viktig produsent av landbruksvarer. Ved siden av ris dyrkes det mais, sukkerrør, søtpoteter, peanøtter, frukt og grønnsaker. Fiskeopprett og svinehold spiller særdeles viktige roller.
Industrier av særlig betydning er byggevare-, tekstil- og næringsmiddelforedling. 
Softdrinkmerket Jianlibao produseres i Sanshui; dets drikker produseres særlig fra appelsin. I 1990-årene ble Jianlibaos srikker populære rundt om i hele Kina og hevdet seg også i Hongkong. Imidlertid ble det svekket grunnet at toppledelsen begikk store underslag.
Sandhui produserer også fyrverkeri, av et omfang som merkes internasjonalt: I februar 2008 var det eksplosjoner som omfattet tyve lagerhus i Sanshui. Det fikk i løpet av 24 så meget som 15.000 kartonger fyrverkeri til å gå i luften. Bortfallet var stort nok til å føre til at det ble mangelvare på det amerikanske marked.
Kommunestyre- og fylkestingsvalget 1995

Kommunestyre- og fylkestingsvalget 1995 var et riksdekkende lokalvalg i Norge som fant sted 10. og 11. september 1995. Det ble holdt valg til 435 kommunestyrer og valg til 18 fylkesting.
Utdypende artikkel: Kommunestyrevalget 1995
Utdypende artikkel: Fylkestingsvalget 1995
Nordatlantens brygge

Bygningen

Senteret holder til i en gammel sjøbod (pakkhus) fra 1767 i Københavns havneområde Christianshavn, sentralt i byen. Pakkhuset ble bygget i 1766-67 av murermester Johan Christian Conradi.
Gjennom 200 år var bygningen senter for dansk handel til og fra Færøyene, Island, Finnmark og spesielt Grønland. Tørrfisk, saltsild, hvalolje og skinn er noen av varene som ble lagret i og omkring lagerboden før det ble solgt videre til markedene i Europa.
Polyplastus

Utseende

Middelsstore, avlange, halvblanke, svarte eller svarte og røde gullbasser. Oversiden er uten tydelige hår, beina ikke spesielt lange. "Snuten" (clypeus) er firkantet. Pronotum har rundede sider og er grovt og spredt punktert. Dekkvingene har dype lengdefurer (punktrader), der er avrundet bakerst og dekker ikke det bakerste ryggleddet (pygidium).

Levevis

Disse artene er livlige biller som flyr i solskinn. De besøker blomster for å ete pollen.

Utbredelse

Slekten er utbredt i sentrale deler av Afrika (Kongo, Tanzania).
LOS-programmet

Forhistorie

LOS-programmet er i realiteten forlengelsen av Økonomiprosjektet fra 1996 som hadde som formål og implementere en felles økonomiløsning og en felles økonomiomodell for Forsvaret. Etter at det nye Økonomireglementet i staten kom i 1998, måtte det nye økonomisystemet tilfredsstille nye funksjonelle krav for statlige økonomistyring som også var inngangsbilletten til statens rammeavtale. Forsvarets skulle gjennom økonomiprosjektet sikre at det de nye kravene skulle tilfredsstilles gjennom standardiserte løsninger og man valgte å starte innføringen av et felles anskaffelses- og regnskapssystem. 
Senere ble prosjektet slått sammen med Lønnsprosjektet, før dette ble erstattet med prosjekt Golf og senere program Golf, som byttet navn til LOS-programmet i 2006. 
Innføringen av en felles system i Forsvaret har vært nevnt i flere av Stortingets langtidsplaner for Forsvaret. Allerede i Stortingsmelding 22 (1997–1998) sto det at Forsvarets IT-systemer ikke hadde bidratt nok til å øke effektiviteten i virksomheten, og at mål, organisasjon, kompetanse og teknologi måtte ses mer i sammenheng. I 1997 utvekslet Økonomiprosjektet erfaringer med Statoil, som allerede hadde etablert et tilsvarende prosjekt for felles dataverktøy og bedre og raskere administrasjon. 
Tanken bak fellesløsninger for Forsvaret å få bedre totaloversikt og bruke mest mulig standard programvare. Derfor har programmet møtt mye motstand fra brukere av lokale og mer tilpassede løsninger som isolert sett fungerer bra for enkeltavdelinger i Forsvaret. 
Bemanningen i LOS-programmet har variert fra rundt 50 til flere hundre i intensive faser. Særlig høy var bemanningen i de seks årene hvor prosjektet også styrte drift og videreutvikling av Forsvarets mer enn 100 gamle forvaltningssystemer.
Chrono Trigger

Mottakelse

Chrono Trigger solgte mer enn 2,36 millioner kopier i Japan og 290 000 utenlands. De første to millioner kopiene som ble solgt i Japan ble avlevert på kun to måneder. Spillet ble en stor suksess etter utgivelsen i Nord-Amerika, og relanseringen til PlayStation, som var en del av Final Fantasy Chronicles-pakningen, toppet NPD Groups TRSTS PlayStation-salgslister i over seks uker. Denne versjonen ble senere relansert igjen i 2003 som en del av Sonys Greatest Hits-titler. Chrono Trigger ble plassert høyt på alle fem av IGNs «100 beste spill gjennom tidene»-lister; fjerde i 2002, sjette i starten av 2005, 13. i slutten av 2005, andre i 2006 og 18. i 2007. GameSpot inkluderte Chrono Trigger i sin «beste spill gjennom tidene»-liste i april 2006, og den ble også stemt frem som nummer 28 i en avstemning holdt av det japanske spillbladet Famitsu. I 2004 ble Chrono Trigger nummer to i GameFAQs' videospillkamp, og i 2008 stemte lesere av Dengeki PlayStation det frem som det åttende beste spillet som noensinne ble lagd.
Chrono Trigger fikk gode anmeldelser i tillegg til sin kommersielle suksess. Nintendo Power kalte det Squares «største spill noensinne», og henviste til forbedret grafikk, lyd og gameplay overfor tidligere rollespilltitler. Official U.S. PlayStation Magazine beskrev Chrono Trigger som «originalt og ekstremt fascinerende», og syntes spillets grafikk, lyd og handling var svært imponerende. IGN kommenterte at «det kan hende det inneholder alle tenkelige konsollrollespill-klisjeer, men Chrono Trigger klarer likevel å stå ut blant gjengen» med «en [fengslende] handling som ikke blir tatt alt for høytidelig» og «et av de beste videospill-lydsporene som noensinne har blitt produsert». Andre anmeldere, som for eksempel RPGFan og RPGamer, kritiserte Chrono Triggers korte lengde og lette vanskelighetsgrad sammenliknet med spillets likestilte. Genrelt sett roste kritikere Chrono Trigger for sitt «fatastiske, men ikke alt for komplekse» handling, enkle og innovative gameplay og høy omspillingverdi på grunn av flere endinger.
Heer Land

Heer Land er et landområde på det sørøstlige Spitsbergen, Svalbard. Det avgrenses mot nord av Nordenskiöld Land, mot øst av Storfjorden, mot sør av Nathorst Land og mot vest av Van Mijenfjorden, som ender her.
Heer Land er relativt isdekt, med fjell opptil nesten 1 100 meter. Fjellformene er høyest og brattest mot vest. Det er ingen bosettinger i Heer Land, men Sveagruva ligger 2 km mot vest ved Van Mijenfjorden.
Det er ingen vernesoner, nasjonal- eller naturparker i Heer Land, og det er meldeplikt hos Sysselmannen ved ferdsel.
Landområdet er oppkalt etter den sveitsiske paleobotanikeren Oswald Heer (1809-83), professor ved Universitetet i Zürich.
Is VII

Is VII er en form av is som har inntatt en kubisk struktur. Trippelpunktet mellom is VII, is VI og vann ligger på 355 K (ca. 82° C) og 2,216 GPa (ca. 12 000 atm. Is VII kan også fremstilles ved å øke trykket tilstrekkelig.
Vitenskapsmenn spekulerer i om is VII kan utgjøre en fast bunn på planeter rundt andre stjerner, for eksempel på Gliese 436 b som stort sett består av vann.
Vanlig vannholdig is kalles is Iₕ. I laboratorier is blitt fremstilt fra is II til is XV ved ulike temperaturer og trykk.
Henrik Steffens

Bakgrunn

Steffens ble født i Stavanger av dansk mor og tysk far. Faren Henrich Steffens (født 17. februar 1744 i Berbice; død 27. mars 1798 i Rendsburg) var en fra Holstein innvandret barbier og kirurg. Moren var født Bang og døde i 1788 i København. Mormoren var i slekt med teologen Frederik Grundtvig.
Fjorten år gammel flyttet han med foreldrene til København, hvor han studerte teologi og naturvitenskaper.

Akademiker, dikter

I 1796 underviste han i Kiel, og dro ett år senere til Jena for å studere Schellings naturfilosofi. Han traff og tok inntrykk av alle de sentrale tyske romantikerne på den tida og besøkte Goethe i Weimar. I 1800 kom han til Freiberg, hvor han kom under Abraham Gottlob Werners innflytelse.
Etter to år reiste han tilbake til København. Han holdt berømte, ildnende naturfilosofiske forelesninger i Elers' Kollegium i 1802, og vakte stor oppsikt. Dikteren Adam Oehlenschläger lot seg blant annet inspirere av møtet med Steffens og skrev det romantiske programdiktet Guldhornene. Steffens ble professor i Halle. Under frigjøringskrigene mot Napoleon meldte han seg frivillig, og var til stede ved erobringen av Paris. Deretter gjenopptok han sin akademiske karrière. Fra 1811 var han professor i Breslau i Schlesien, frem til han 1832 aksepterte en invitasjon til Berlin, hvor han fikk en lærestol ved Humboldt-universitetet.
Steffens regnes som den som brakte romantikken til Norden. Henrik Wergeland dediserte prologen til sitt visjonære verdensdikt Skabelsen, Mennesket og Messias (1830) og kalte det Til Henrich Steffens. Det var især den ungs Steffens som Wergeland var inspirert av. Steffens var kjødelig fetter av salmedikteren N.F.S. Grundtvig som skrev et vakkert hyllingsdikt til Steffens da denne døde i 1845. Han karakteriserer Steffens som «Lynildsmanden».
Henrik Steffens-prisen eksisterte fra 1936 til 2005.
Kristian Gundersen (professor)

Faglig arbeid

Gundersen ble cand.mag. og cand.scient. ved Universitetet i Oslo som 22-åring, i 1981. 30 år gammel ble han dr.philos. i 1989.
Han avtjente verneplikten som forsker ved Forsvarets forskningsinstitutt, Avdeling for toksikologi fra 1982 til 1983. Han var vitenskapelig assistent ved Nevrofysiologisk institutt ved Universitetet i Oslo 1984-1989. Senere var han postdoktor ved Washington University i Missouri, USA, 1990-1992 og postdoktor og forsker ved Nevrofysiologisk institutt ved Universitetet i Oslo 1993-1996. I 1996 ble han utnevnt til professor i fysiologi ved Universitetet i Oslo. Han var gjesteforsker ved Harvard University 2005-2006.
Gundersen arbeider med nerve-muskelsystemet, og hans oppdagelse av såkalt muskelhukommelse relatert til bygging av muskelmasse ble kåret blant de 25 viktigste vitenskapsnyhetene i 2013 av det amerikanske magasinet ScienceNews 
Gundersen er en aktiv formidler og han er særlig kjent for sitt engasjement i debatten om alternativ behandling. Hans engasjement startet i forbindelse med diskusjonen omkring de påståtte overnaturlige evnene til Snåsamannen. Han utgav våren 2013 boken Snåsakoden: En  kunnskapsbasert guide til alternativ medisin. I tillegg til å drøfte Snåsamannen faktasjekker Gundersen påstander om effekten av femti ulike retninger innen alternativbevegelsen basert på tilgjengelig vitenskapelig forskning. Han har vært spaltist med spalten «Uviten» i Aftenposten.
I 2013 ble han valgt inn i Det Norske Videnskaps-Akademi i gruppe for cellebiologi og molekylær biologi.
Gundersen er fra 2018 president for The Scandinavian Physiological Society.

Universitetspolitikk

Gundersen var bestyrer for Avdeling for generell fysiologi ved Universitetet i Oslo 1997-2002. Han har sittet i Det akademiske kollegium og universitetsstyret ved Universitetet i Oslo i to perioder, fra 2002 til 2005. Han var en av kandidatene til rektorvalget i 2005. Som rektorkandidat markerte han seg som kritisk til Kvalitetsreformen. Gundersen stilte til valg sammen med Johanne Sundby (prorektorkandidat), og med Doris Jorde som viserektorkandidat. Han stilte ikke ved rektorvalget i 2009 fordi han ville konsentrere seg om forskningen i tiden fremover.
Fra 2010 til 2013 var Gundersen første varamedlem av Universitetsstyret for de vitenskapelig ansatte ved Universitetet i Oslo. Han fikk nest flest stemmer ved valget av to vitenskapelige representanter og skulle dermed i utgangspunktet vært fast medlem av Universitetsstyret, men i henhold til kvoteringsreglene rykket han ned fordi også kandidaten som fikk flest stemmer var mann.
Ved valget i 2013 fikk Gundersen flest stemmer og ble innvalgt som første representant for de vitenskapelig ansatte i Universitetsstyret. Han sitter nå i Universitetsstyret sammen med Karin Widerberg, som fikk nest flest stemmer. Begge var anbefalt av Norsk Tjenestemannslag ved Universitetet i Oslo i forkant av valget.
Gundersen har vært formann i Akademisk forum (tidligere Professorforeningen). 
Han har omtalt utvikling av visjonsdokument for kunnskapsorganisasjoner som Universitet som vrøvl, floskler og bortkastet tid.
Savio Nsereko

West Ham United

Nsereko skrev under for West Ham 26. januar 2009. Overgangssummen var på omkring GBP 9 millioner.

Landslagskarriere

På internasjonalt nivå var Nsereko med på å vinne europamesterskapet for U19-landslag i 2008 for Tyskland. Han har også spilt på andre aldersbestemte landslag.
Basketball under Asialekene 1982

Basketball under Asialekene 1982. Basketball var en av flere sporter under de niende Asialekene som ble arrangert i New Delhi i India mellom 19. november og 4. desember 1982. Det var en turnering for menn og en for damer. Tretten herrelag og fem damelag deltok.
Nathan Dyer

Southampton FC

Dyer ble født i Trowbridge i Wiltshire, og ble medlem av Southampton FC Academy som tenåring. Han var medlem av Southamptons ungdomslag som nådde finalen FA Youth Cup i 2005. Han imponerte i sin debut for førstelaget til Southampton FC, hvor laget vant 2–0 hjemme mot Reading FC. Senere det samme året ble lånt ut i til Burnley FC og i 2008 signert han for tre år for Southampton FC, hvor han var fram til 2011.

Swansea City AFC

Dyer kom tilbake til Southampton ved slutten av hans tre måneder lange låneperiode utløp og ble øyeblikkelig lånt ut igjen, denne gangen til Swansea City fram til slutten av sesongen 2008–2009. Han imponerte i debuten i en 2-0 seier hjemme mot Reading. Den 24. januar skåret han i FA-cupen mot Southamptons erkerival Portsmouth FC. Den 5. april 2009 skåret Dyer åpningsmålet for Swansea mot en annen rival, Cardiff City FC.
Den 2. juni 2009 ble Dyer fast medlem av Swansea City og debuterte i åpningskampen i 2009–2010 mot Leicester City FC. Han skåret sitt første mål for Swansea den 26. september 2009, noe som ble vinnermålet mot Sheffield United FC. Den 7. november 2009 skåret Dyer sitt andre mål mot klubbens bitre rival Cardiff City FC. 
Dyer begynte sesongen 2010–2011 rimelig bra og fikk et mål mot Preston, og hadde fin form hele sesongen og supporterne i klubben gjorde ham til sist til «Årets spiller for 2010–2011».
Dyer holdt formen i neste sesong, 2011–2012. Han bidro stort i 3-2 nederlaget til Arsenal FC, hvor han skåret sitt tredje mål i Premier League, inkludert mål mot Barnsley FC i 4-2-seieren som sendte Swansea til neste runde i FA Cup og 2–0-serien over Aston Villa FC.
Den 1. september 2015 ble Dyer lån ut fra Swansea City AFC til Leicester City FC ut 2015/2016-sesongen.
Hiram Paulding

Tjeneste

Paulding vervet seg som kadett i september 1811. Han deltok året etter i 1812-krigen og i slaget ved Plattsburgh på Champlainsjøen om bord på USS «Ticonderoga». Paulding var så i tjeneste i Middelhavet og kom i kamp med Barbareskstatene. Han tok utdannelse ved militærakademiet i Norwich i Vermont.
I 1824 ble Paulding sendt til Simón Bolívars hovedkvarter i Andesfjellene for å levere meddelelser, en ferd han beskrev i boken A sketch of Bolivar in his camp (1834). I 1825–1826 seilte han på USS «Dolphin» i Stillehavet på jakt etter mytteristene på hvalfangstskuta «Globe». Ekspedisjonen ble beskrevet av Paulding i Journal of a Cruise of the United States Schooner Dolphin, Among the Islands of the Pacific Ocean; and a Visit to the Mulgrave Islands, in Pursuit of the Mutineers of the Whale Ship Globe utgitt i 1831.
Paulding steg i gradene inntil han i 1844 ble kommandør. I 1855 ble han sjef for Home Squadron, en beordring han hadde til 1858. I denne perioden ledet Paulding i 1857 et tokt til Nicaragua, der William Walker forsøkte å erobre makten. Walker ble arrestert og ført  tilbake til USA. Handlingen var kontroversiell og Paulding tapte sin kommando på grunn av dette.
I den innledende fasen av den amerikanske borgerkrigen fikk Paulding ansvar for personellsaker. I april 1861 ble han sendt for å overta kommandoen ved Gosport Navy Yard og sikre den for unionen. Han forsøkte å ødelegge basen for å hindre at Sørstatene fikk nytte av den, noe som bare delvis var vellykket. I oktober 1861 ble han sjef for Brooklyn Navy Yard. Selv om han formelt ble plassert på pensjonslisten, fortsatte han i tjenesten. I 1862 var han blant de ti som ble forfremmet til den nye graden kontreadmiral. Paulding var sjef ved Brooklyn Navy Yard til han endte sin tjeneste i marinen i 1865. Deretter var han sjef for Philadelphia Naval Asylum fra 1866 til 1869.
Polje

En polje (fra serbokroatisk: «jorde») er en type slette som finnes i karstlandskap ulike steder på jorden. 
Poljer blir dannet ved at flere synkehull vokser sammen til et flatt gulv på bunnen av et basseng omgitt av bratte fjellvegger. Disse bassengene kan ofte dekke områder på flere hundre kvadratkilometer. Poljer kan være «blind-daler», uten utløp for vann på overflaten. Dreneringen kan da skje ved at bekker og elver forsvinner ned i bakken og graver seg vei gjennom den lett oppløselige karsten, for igjen å dukke opp et annet sted utenfor poljen.
Jorden i en polje er typisk bygd opp av kalksteinsrester, og slettene utgjør ofte de eneste dyrkbare områdene i en karstregion.
Hamarkameratene i 2013

Hamarkameratene 2

Reservelaget til Hamarkameratene spiller i 2013 i 3. divisjon fotball for herrer.
Vestfrisisk

Offisielt frisisk

Offisielt frisisk er utviklet basert på dialektene kleifrisisk og woudfrisisk, denne blir brukt i undervisning og i offentlig forvaltning. Frisisk rettskrivning har gått gjennom flere reformer, sist med Steatestavering (Statsrettskrivinga) for den Frisiske provinsen i 1980.
Nederland anerkjenner frisisk som nasjonalt minoritetsspråk. I tillegg er språket beskytta av den europeiske traktaten for vern av regionale minoritetsspråk. Frisisk språk og litteratur er valgfritt fag i Friesland og man kan ta eksamen på videregående nivå. Videre kan man studere frisisk ved Universitetene i Amsterdam (Universiteit van Amsterdam) og Groningen (Rijksuniversiteit Groningen).

Antall brukere

I 2004 ble frisisk snakket av omtrent 440 000 i Friesland. Av disse hadde omtrent 350 000 frisisk som morsmål, det tilsvarer litt over halvparten av befolkninga i Friesland. Det finnes ingen nyere undersøkelse om hvor mange som snakker frisisk på verdensbasis. I en publikasjon i 1976 ble antallet frisiskspråklige anslått til 700.000.

Relaterte språk

Siden det 16. århundre blei det i en del frisiske byer snakka et blandingsspråk av hollandske dialekter og frisisk. Denne er kjent som byfrisisk. Denne språkvarianten som vanligvis regnes som en nederlandsk dialekt, snakkes i tillegg i Bildt, på øya Ameland og i Midsland på øya Terschelling.

Eksempel

Et eksempel på frisisk (Lytt ):
Bûter, brea, en griene tsiis; (smør, brød og grønn ost)
wa't dat net sizze kin, is gjin oprjochte Fries. (den som ikke kan si det, er ingen oppriktig friser)
Et annet eksempel er den frisiske nasjonalsangen, De âlde Friezen. Første vers og refreng går slik:
Frysk bloed tsjoch op! Wol no ris brûze en siede,

En bûnzje troch ús ieren om!

Flean op! Wy sjonge it bêste lân fan d'ierde,

It Fryske lân fol eare en rom.
Refreng:
Klink dan en daverje fier yn it rûn

Dyn âlde eare, o Fryske grûn!

Klink dan en daverje fier yn it rûn

Dyn âlde eare, o Fryske grûn!
Amber Schlebusch

2018

Schlebusch deltok i Afrikamesterskapet i triatlon 2018, og vant der juniorklassen, med tiden 1:06:08, som var 41 sekunder foran hennes landsvenninne Bridget Theunissen. I VM i triatlon 2018 kom Sør-Afrika på 15.-plass i mix-stafetten med Schlebusch på laget.
Hun deltok i triatlon under Sommer-OL for ungdom 2018. Der fikk hun gull individuelt, 11 sekunder foran Sif Bendix Madsen fra Danmark. Hun deltok også på det sammensatte laget Afrika 1 som kom kom på niendeplass i mix-lagkonkurransen.
Usikker prevensjon

Usikker prevensjon er en form for prevensjon for å hindre svangerskap hvor sikkerheten vil i større grad enn normalt variere etter egeninnsats. Usikker prevensjon kan som metode deles inn i «Sikre perioder» og «Avbrutt samleie».
Paroectropsis

Utseende

En middelsstor, blank, mørkt rødbrun trebukk. Antennene er en del lengre enn kroppen, tynne med lange, lyse hår. Kroppen har tegninger av tynne, lyse streker. Pronotum er avrundet sekskantet, omtrent så langt som bredt. Dekkvingene er jevnbrede med markerte "skuldre", og ender i skarp tann.

Levevis

Larvene lever i død ved.

Utbredelse

Arten lever i Chile.